Anu ja Juha Väliaho Birskist on teatanud uudiskirjas «Uurali uudised» oma külaskäigust Eestisse.  Neil on taas käes aastased Venemaa tööviisad, nii et nad võivad rahulikult Baškiirias ja mujal sel aastal  400. aastapäeva tähistava Ingeri kiriku Uurali praostkonnas tööd teha.  Veebruaris-märtsis külastavad nad tugikogudusi Soomes ja Eestis. Tullakse viiekesi: Anu ja Juhaga on kaasas mari muusikud Anna Mišina ja Konstantin Zainetdinov ning Kaasani koguduse pastor Anatoli Pogasi.  6. veebruaril kl 12 on esimene kohtumine Lääne-Nigula koguduses ja kl 17 Tallinna Endla tänava vennastekoguduse palvelas.